NAVODILA ZA DOMAČE DELO pri **IZBIRNEM PREDMETU VZGOJA ZA MEDIJE – TELEVIZIJA IN INTERNET**

**8. razred**

Draga osmošolka!

14 dni je minilo in ponovno se družimo – čeprav samo prek medijev – pri VMTV.

**Teden 30. 3.–5. 4. 2020**

**Tokrat se bomo osredotočili na internet.** Te dni brez dvoma vsi spremljamo novice, zgodbe iz domačih logov in različnih koncev sveta. Čeprav je jasno, da se vse vrti okoli iste teme, koronavirusa, se vendarle novice razlikujejo.

Vsaka izmed vas bo danes dobila svojo posebno mini raziskovalno nalogo. Na spletnih straneh <https://www.24ur.com/> in <https://www.rtvslo.si/> boste na današnji dan, torej TOREK, 31. 3. 2020, raziskale prispevke o vaši temi.

**Teme sem razdelila takole:**

Lana: NASLOVNA STRAN 24 ur / MMC

Špela: SLOVENIJA

Lucija: TUJINA / SVET

Kaja: ŠPORT

Sara: KULTURA

Katarina: POP IN / SVET ZABAVE

Valentina: ZNANOST IN TEHNOLOGIJA

Julija: GOSPODARSTVO

Naja: Fit 24ur / ŽIVLJENJSKI SLOG

Od vas **pričakujem, da si KRITIČNO ogledate prispevke, ki jih na 24ur oz. MMC-ju danes prikazujejo**. Preletite naslove, oglejte si tiste, ki vas najbolj pritegnejo. Nato na list (na tistega, na katerega ste že zadnjič pisale svoje odgovore) zapišite svoja opažanja, ločeno za 24ur in MMC.

|  |  |  |
| --- | --- | --- |
|  | **24ur** | **MMC** |
| Naslov glavnega prispevka (največji naslov, največja slika itd.) |  |  |
| Napiši še naslove treh drugih prispevkov |  |  |
| Kateri prispevek te je najbolj pritegnil in si ga prebrala v celoti? Zakaj? |  |  |
| Koliko prispevkov si odprla in vsaj delno prebrala? |  |  |
| DRUGA OPAŽANJA |  |  |

Sedaj pa še na splošno **premisli in primerjaj** to, kar si prebrala oz. si ogledala. Odgovori na spodnja vprašanja v celih povedih. Odgovore zapiši.

1. Kaj spletni mediji dajejo v ospredje?
2. Opaziš kakšne razlike med 24ur in MMC? Naštej, nato utemelji.
3. Kaj te pri nekem prispevku najprej pritegne: slika ali naslov?
4. Ali ti kaj ni všeč, te kaj odbija? Utemelji.
5. Imaš kakšne ideje za izboljšave? Predlagaj in bodi čim bolj konkretna.

Ko zaključiš s svojo mini raziskavo, slikaj vse, kar si zapisala danes in tudi pred dvema tednoma (17. 3. 2020) ter pošlji na moj el. naslov: [mateja.zgur@gmail.com](mailto:mateja.zgur@gmail.com) do jutri – torej do srede, 1. 4. 2020.